Varde Kommune har behandlet spørgsmålet om brug af køkkenkværne, i udvalget for Plan og Teknik i februar 2014. Det er her besluttet at der ikke gives tilladelse til at anvende køkkenkværne i Varde Kommune.
Begrundelsen for ikke at tillade køkkenkværne er, at hvis der benyttes køkkenkværne mange steder, vil sammensætningen af det spildevand, der tilføres renseanlæggene, ændres, hvilket kan vil kræve fornyede tilladelser til renseanlæg og bygværker. Affaldet i kloaksystemet kan under kraftige regnhændelser blive aflastet til vandløb, hvor det vil have en negativ effekt. I lange trykledninger vil der være forøget risiko for dannelse af svovlbrinte, som kan være skadeligt.